Populacijska ekologija
Populacijska ekologija ili autoekologija je grana ekologije koja proučava dinamiku populacija posmatranih vrsta i prirodu njihove reakcije sa životnom okolinom. To je nauka koja proučava promjene veličine populacija u vremenu i prostoru. Razvoju populacijske ekologije posebno su pomogla ranije postavljena pravila demografije i životnih tablica. Populacijska ekoogija je važna za konzervacijsku biologiju, a posebno za razvoj analizu održivosti populacije (eng. skr. PVA), koja omogućava dugoročna predviđanja vjerovatnoće opstanka vrste u datim uvjetima okoline. Iako je populacijska ekologija polje biologije, ona nameće zanimljive probleme za rješavanje primjenom matematike i statistike u populacijskoj dinamici.